Document ID: 32005R1795

UREDBA KOMISIJE (ES) št. 1795/2005
z dne 28. oktobra 2005
o spremembi Uredbe (ES) št. 2366/98 o podrobnih pravilih za uporabo sistema proizvodne pomoči za oljčno olje za tržna leta od 1998/1999 do 2004/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti (1), in zlasti člena 5 Uredbe,
ob upoštevanju Uredbe Sveta št. 1638/98/ES z dne 20. julija 1998 o spremembi Uredbe št. 136/66/EGS o vzpostavitvi skupne ureditve trga za olja in masti (2), in zlasti člena 4 Uredbe,
ob upoštevanju naslednjega:
(1)
Uredba Komisije (ES) št. 2366/98 (3) je za tržna leta od 1998/1999 do 2004/2005 določila podrobna pravila za uporabo sistema proizvodne pomoči za oljčno olje, določenega v členu 5 uredbe št. 136/66/EGS.
(2)
Da se izračuna proizvodnja dodatnih oljčnih dreves, ki niso upravičena do pomoči v tržnem letu 2004/2005, in tako omogoči nadzor proizvodnje teh oljčnih dreves je treba spremeniti člen 12a Uredbe (ES) št. 2366/98.
(3)
Uredbo (ES) št. 2366/98 je zato treba spremeniti.
(4)
Da se omogoči začetek izplačevanja pomoči v najbolj optimalnih rokih, je treba določiti začetek veljavnosti te uredbe na dan po njeni objavi v Uradnem listu Evropske unije.
(5)
Ukrepi, predvideni s to uredbo, so v skladu z mnenjem Upravljalnega odbora za olja in masti -
SPREJELA NASLEDNJO UREDBO:
Člen 1
Členu 12a Uredbe (ES) št. 2366/98 se dodata peti in šesti pododstavek:
„Za tržno leto 2004/2005 se predvidena proizvodnja deviškega oljčnega olja z dodatnih oljčnih dreves iz prvega pododstavka določi tako, da se povprečni pridelek odraslega oljčnega drevesa pomnoži z vsoto:
-
števila dodatnih oljčnih dreves, posajenih med 1. majem in 31. oktobrom 1998, pomnoženo z 1, in
-
števila dodatnih oljčnih dreves, posajenih med 1. novembrom 1998 in 31. oktobrom 1999, pomnoženo z 0,90, in
-
števila dodatnih oljčnih dreves, posajenih med 1. novembrom 1999 in 31. oktobrom 2000, pomnoženo z 0,70, in
-
števila dodatnih oljčnih dreves, posajenih med 1. novembrom 2000 in 31. oktobrom 2001, pomnoženo z 0,35.
Povprečni pridelek odraslega oljčnega drevesa za tržno leto 2004/2005 se izračuna tako, da se količina pridelanega deviškega oljčnega olja iz člena 12(1) deli z vsoto:
-
števila oljčnih dreves v proizvodnji, posajenih pred 1. majem 1998, in
-
števila oljčnih dreves v proizvodnji, posajenih med 1. majem in 31. oktobrom 1998, pomnoženo z 1, in
-
števila oljčnih dreves v proizvodnji, posajenih med 1. novembrom 1998 in 31. oktobrom 1999, pomnoženo z 0,90, in
-
števila oljčnih dreves v proizvodnji, posajenih med 1. novembrom 1999 in 31. oktobrom 2000, pomnoženo z 0,70, in
-
števila oljčnih dreves v proizvodnji, posajenih med 1. novembrom 2000 in 31. oktobrom 2001, pomnoženo z 0,35.“
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. oktobra 2005

Labels: 17
19
6